I bilen var der, foruden en 36-årig mand fra Farsø og en 34-årig mand fra Brønderslev, også tyvekoster fra foreløbigt to indbrud, oplyser Peter Redder, der er vagtchef ved Nordjyllands Politi til tv2nord.dk. Tyvekosterne stammer fra indbrud hos henholdsvis en slagter og et postkontor i Løkken. Det skal nu undersøges om dele af tyvekosterne kan stamme fra andre indbrud. De to tyve skal i løbet af torsdagen afhøres.
Nordjyllands Politi standsede rutinemæssigt en bil med to personer i på Thisted Landevej ved 04-tiden torsdag morgen. Men det viste sig, at det rutinemæssige hurtigt forsvandt.